**AUDIITORTEENUSE OSUTAMISE LEPING**

ERITINGIMUSED

Tallinnas, ………….

**Kohila Vallavalitsus**, registrikood 75018851, aadress Vabaduse tänav 1, Kohila, Rapla maakond, 79804 (edaspidi nimetatud “**Klient**”), mida esindab vallavanem Allar Haljasorg,isikukoodiga 37812190298

**ja**

………………………………………., mille registreeritud aadress on………………………………. (edaspidi nimetatud „**Audiitorühing**”), mida esindab juhatuse liige, vandeaudiitor …………………..

Audiitorühingule ja/või Kliendile viidatakse edaspidi ka vastavalt kas Pool või Pooled,

sõlmisid käesoleva audiitorteenuse osutamise lepingu (e. kliendilepingu) (edaspidi nimetatud „**Leping**“) järgnevatel tingimustel.

Käesolev Leping koosneb eritingimustest ja üldtingimustest. Eritingimused on Poolte poolt läbiräägitud konkreetse audiitorteenuse läbiviimise tingimused ja kokkulepped ning üldtingimused on Audiitorühingu üldised tingimused, millistel viimane audiitorteenust osutab. Eritingimused koos lisadega ja üldtingimused moodustavad pärast allkirjastamist ühtse terviku ning on käsitletavad ühtse Lepinguna. Allkirjastades eritingimused kinnitab Klient, et on tutvunud nii eritingimustega ja üldtingimustega kui ka Lepingu lisadega ning saab tingimuste sisust aru ja on nendega nõus. Eritingimused ja üldtingimused allkirjastatakse samaaegselt.

1. **AUDIITORTEENUS JA SELLE OBJEKT**
2. Audiitorühing osutab Kliendile kindlustandvat audiitorteenust, täpsemalt auditi läbiviimise teenust (edaspidi nimetatud „**Auditeerimine**“ või „**Audit**“).
3. Auditeerimise objektiks on Kliendi vastutava organi poolt 01.01.2025. - 31.12.2025.a lõppenud majandusaastate kohta kooskõlas Eesti finantsaruandluse standardi nõuetega koostatud raamatupidamise konsolideeritud aastaaruanne (edaspidi nimetatud kui „**Aastaaruanne**”).
4. Audit viiakse läbi kooskõlas rahvusvaheliste auditeerimisstandardite nõuetega.
5. Auditi tulemusena väljastab Audiitorühing Kliendile sõltumatu vandeaudiitori aruande (edaspidi nimetatud “**Vandeaudiitori aruanne**”), milles Audiitorühing avaldab seaduses sätestatud ulatuses Aastaaruande kohta arvamust. Vandeaudiitori aruande allkirjastab……………….
6. Arvestades seniseid läbirääkimisi Audiitorühingu ja Kliendi vahel on Audiitorühing seisukohal, et Auditi läbiviimisesse on otstarbekas lisaks eelmises punktis nimetatud vandeaudiitorile kaasata vähemalt alljärgnevad isikud:

|  |  |  |
| --- | --- | --- |
| **Nimi** | **E-post** | **Telefon** |
|  |  |  |

1. **AUDIITORTEENUSE OSUTAMISE KORRALDUS JA TEENUSE EELDATAV AJALINE KESTUS**
2. Auditeerimise ajakava (edaspidi nimetatud „**Ajakava**“) ning sellega seotud Poolte põhikohustused on kokku lepitud Lepingu Lisas 2.
3. Auditi läbiviimise tähtajaks on majandusaastale järgneva aasta **20. mai,** eeldusel, et:
4. Pooled peavad kinni Ajakavast, sealhulgas, aga mitte ainult, Klient esitab Audiitorühingule nõuetekohaselt vormistatud Aastaaruande ning võimaldab Auditeerimisega alustamist Kliendi juures hiljemalt Ajakavas kokkulepitud tähtajaks, ning
5. Kliendi raamatupidamine vastab seaduses ja Lepingus nõutud tasemele.

31.12.2025. - 31.12.2027. a lõppevate majandusaastate Aastaaruannete Auditite detailne ajakava lepitakse kokku eraldi hiljemalt majandusaastale järgneva aasta **20. veebruariks**.

1. Eeldusel, et Klient on kõik omapoolsed kohustused (sh, kuid mitte ainult Juhatuse esitiskirja esitamise kohustuse (üldtingimuste punkt 2.5) ja Tasu maksmise kohustuse ulatuses, mille osas on maksetähtaeg saabunud) Audiitorühingu ees nõuetekohaselt täitnud, väljastab Audiitorühing hiljemalt punktis B nimetatud tähtajaks Kliendile Vandeaudiitori aruande.
2. **AUDIITORTEENUSE OSUTAMISE TASU SUURUS JA TASUMISE KORD**
3. Klient kohustub tasuma Audiitorühingule Auditeerimise eest tasu (edaspidi nimetatud „**Tasu**“).

Tasu suuruseks on 31.12.2025 lõppenud majandusaasta Aastaaruande Auditi osas **………..** eurot, 31.12.2026 lõppenud majandusaasta Aastaaruande Auditi osas **………** eurot, 31.12.2027 lõppenud majandusaasta Aastaaruande Auditi osas **………** (edaspidi nimetatud „Tasu“)

1. Juhul, kui Auditeerimiseks kulub punktis B nimetatud töötundide mahust tegelikult rohkem töötunde, siis võib Tasu suureneda vastavalt Lepingu üldtingimuste punkti 3 asjakohastes alapunktides toodud põhimõtetele.
2. Klient kohustub Lepingus ettenähtud maksed (sh Tasu ja Otsesed kulud) Audiitorühingule tasuma 14 päeva jooksul arvates vastavasisulise arve Audiitorühingu poolt Kliendile esitamisest (sh saatmisest e-postile või tavapostile).
3. **MUUD ERITINGIMUSED**
4. Klient ei ole avaliku huvi üksus audiitortegevuse seaduse § 13 tähenduses.
5. Klient kuulub konsolideerimisgruppi, olles selles grupis konsolideeriv ühing.

|  |  |  |
| --- | --- | --- |
| Konsolideeritava ühingu nimi | Registrikood | Audiitorettevõtja nimi |
| Kohila Maja OÜ |  |  |

1. **POOLTE KONTAKTANDMED**
2. Kõik teated seoses Lepinguga tehakse vähemalt kirjalikku taasesitamist võimaldaval viisil (juhul, kui seadus või Leping nõuab, siis kirjalikus vormis) ja saadetakse selle saajale alljärgneval aadressil, kui ei ole nõutud teisiti:

|  |  |
| --- | --- |
| **Audiitorühingule:**  | **Kliendile:** |
|  | volitatud isik: Allar Haljasorg |
|  | Aadress: Vabaduse tänav 1, Kohila, Rapla 79804 |
|  | E-post: vallavalitsus@kohila.ee  |

1. **LISAD**
2. Lugeda Lepingu lahutamatuteks osadeks käesolevale Lepingule lisatud alljärgnevad lisad:

Lisa 1 – Info tegeliku kasusaaja kohta

Lisa 2 – Punktis B nimetatud Ajakava.

Lisa 3 – Kliendi registrikaardi väljavõte*.*

Lisa 4 – Lepingu üldtingimuste punktis 2.5 nimetatud Kliendi tegevjuhtkonna vastutuse kinnituse vorm (Juhtkonna esitiskirja vorm).

Lisa 5- Vandeaudiitori aruande vorm (näidis)

Lisa 6- Andmetöötluse kokkulepe

|  |  |  |
| --- | --- | --- |
| **Audiitorühingu eest ja nimel:**  |  | **Kliendi eest ja nimel:** |
|  |  |  |
| /digitaalallkirjastatult/  |  | /digitaalallkirjastatult/  |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  | **Kohila Vallavalitsus** |
|  |  | **Vallavanem** |
|  |  | **Allar Haljasorg** |

**AUDIITORTEENUSE OSUTAMISE LEPING**

ÜLDTINGIMUSED

LEPINGU TERMINOLOOGIA

Lepingus (nii eritingimustes, lisades, kui ka üldtingimustes) kasutatakse ühtset terminoloogiat. Lepingus endas defineeritud mõisteid tähistatakse suure algustähega. Lepingus defineerimata osas lähtutakse terminite üldlevinud tähendusest ning seal, kus kohane ka seaduses (eelkõige tsiviilseadustiku üldosa seaduses, audiitortegevuse seaduses, raamatupidamisseaduses, rahapesu ja terrorismi rahastamise tõkestamise seaduses, võlaõigusseaduses ja äriseadustikus) defineeritud tähendustest.

1. **AUDIITORÜHINGU ÜLDISED ÕIGUSED JA KOHUSTUSED**
	1. Lepingu alusel osutab Audiitorühing Kliendile kindlustandvat audiitorteenust (s.o audit, ülevaatus või muu kindlustandev audiitorteenus) kooskõlas kohalduvate asjakohaste standarditega.
	2. Teenuse osutamise käigus viib Audiitorühing läbi vajalikke teste ning muid kontrollprotseduure, kuid teenuse testiiseloomu ja mis tahes (Kliendi) sisekontrollisüsteemi piiratuse tõttu eksisteerib paratamatu risk, et ka olulised vead võivad jääda avastamata.
	3. Audiitorühingul on õigus ühepoolselt määrata uus vandeaudiitor teatades sellest koheselt Kliendile kirjalikus vormis.
	4. Vajaduse korral kaasab Audiitorühing omal vastutusel teenuse osutamisele abilise, eksperdi või muu isiku, kes tegutseb Audiitorühingu juhtimisel. Audiitorühing informeerib Klienti vastavate isikute kaasamisest ja kooskõlastab Kliendiga vastavate isikute tasustamise antud lepingu raames.
	5. Audiitorühingul on õigus omal äranägemisel anda Lepingu täitmisega seotud kõikide või mõne kohustuse paremaks täitmiseks tegevus edasi kolmandale isikule. Seejuures vastutab Audiitorühing selle eest, et vastav kolmas isik järgiks asjakohaseid audiitortegevuse seadusest tulenevaid nõudeid.
	6. Audiitorühingu ainupädevuses on määrata kindlaks teenuse osutamiseks vajaminevad isikud, nende arv, vajaminevate töötundide maht ning muu töine panus ning töökorraldus. Audiitorühingul on õigus kalduda kõrvale Lepingu eritingimuste punktis B väljatoodud eeldatavast ajakulust. Rohkem kasutatud töötunnid mõjutavad Tasu suurust vastavalt punkti 3 alapunktides toodud tingimustele.
	7. Teenuse osutamise tulemusena väljastatavaks Vandeaudiitori aruandeks (sh auditi arvamuseks, ülevaatuse kokkuvõtteks või muuks kokkuvõtteks) kasutab Audiitorühing vastavaid rahandusministri või muu pädeva organi poolt kehtestatud vorme juhul, kui sellised vormid on kehtestatud. Seejuures on auditi puhul Vandeaudiitori aruannete liikideks (erinevateks vormideks): märkuseta arvamus, märkuseta arvamus koos teatud asjaolu rõhutamisega, märkusega arvamus, märkusega arvamus koos teatud asjaolu rõhutamisega, arvamuse andmisest loobumine ja vastupidine arvamus. Vandeaudiitori aruande näidistega saab tutvuda Audiitorkogu kodulehel: https://www.audiitorkogu.ee/.
	8. Audiitorühingul on eelmises punktis nimetatud etteantud vorme ning kohalduvaid seaduse sätteid arvestades ainuõigus määrata Vandeaudiitori aruande (arvamuse või kokkuvõtte) lõplik sõnastus.
	9. Pidades rangelt silmas Audiitorühingu sõltumatuse nõudeid on Audiitorühing valmis osutama Kliendile ka muid kutseteenuseid, mille osutamine ei ole vastuolus Audiitorühingule seadusest või muudest Audiitorühingu tegevust reguleerivatest aktidest tulenevate sõltumatuse ja muude kohustustega. Nimetatud teenuste osutamises ja tingimustes (sh tasus) lepivad Pooled kokku eraldi, sõlmides vastava lepingu.
	10. Audiitorühingul on kohustus pidada muuhulgas kinni rahapesu ja terrorismi rahastamise tõkestamise seaduse nõuetest. Seejuures on Audiitorühing muuhulgas kohustatud ja õigustatud esitama rahapesu andmebüroole seaduses sätestatud andmeid Kliendi ning Kliendiga seotud isikute kohta ning teostama muid seadusest tulenevaid õiguseid ja kohustusi (s.h ka olukorras, kus Leping jääb sõlmimata ja/või Lepingu kehtivus on lõppenud).
2. **KLIENDI ÜLDISED ÕIGUSED JA KOHUSTUSED**
	1. Käesolev Leping on sõlmitud võttes arvesse asjaolu, et vastavalt seadusele on raamatupidamise korraldamine Kliendi juhtorganite kohustus, Kliendi juhtorganid on kohustatud tagama raamatupidamise algdokumentide ja registrite adekvaatse koostamise ja säilitamise, raamatupidamise aastaaruande vastavuse valitud raamatupidamistava nõuetele, tõhusa sisekontrollisüsteemi funktsioneerimise, raamatupidamiseeskirjade väljatöötamise ning Kliendi varade säilivuse. Klient kohustub võimaldama Audiitorühingule ligipääsu kõikidele andmetele ja dokumentidele, aga ka ruumidele jms, mis on Audiitorühingule vajalikud teenuse osutamiseks. Seejuures kohustub Klient esitama Audiitorühingule oma tegevuse seisukohast olulised dokumendid ning oma organisatsioonilise struktuuri ülevaate koos tegeliku kasusaaja nimetamisega ning andmete muutumisel esitama koheselt Audiitorühingule uuenenud andmed ja dokumendid.
	2. Klient kohustub teavitama Audiitorühingut läbi viidavatest materiaalsete varade inventuuridest vähemalt viisteist kalendripäeva enne nende toimumist ning võimaldama Audiitorühingul neis takistusteta osaleda hindamaks inventeerimise kvaliteeti ning veendumaks varade olemasolus.
	3. Lepingule alla kirjutades kinnitab Klient, et teenuse osutamise käigus esitatakse Audiitorühingule täielik ning tõene dokumentatsioon ning informatsioon, mis on vajalik teenuse osutamiseks.
	4. Audiitorühingu taotlusel ja vajadusel ka omal algatusel kohustub Klient koheselt avaldama ning andma Audiitorühingule informatsiooni ning dokumente ning tegema vastavaid toiminguid, mis on vajalikud teenuse osutamiseks, s.t tegema Audiitorühinguga teenuse osutamisel täielikku ja igakülgset koostööd.
	5. Teenuse lõppedes kuid enne Audiitorühingu poolt Vandeaudiitori aruande väljastamist kohustuvad kõik Kliendi tegevjuhtkonna liikmed kirjalikult Audiitorühingule kinnitama vastutust, sh kinnitama, et teenuse osutamise käigus on Audiitorühingule esitatud täielik ning tõene dokumentatsioon ning informatsioon, mis on vajalik teenuse läbiviimiseks. Kirjaliku vastutuse kinnituse (nimetatud ka kui **“Juhatuse esitiskiri”**) teksti üldvorm on Lepingule lisatud Lisana, kuid Juhatuse esitiskirja lõplik sõnastus määratakse Audiitorühingu poolt pärast seda, kui Audiitorühing on teenuse osutamisega jõudnud lõppjärku. Allkirjastatud Juhatuse esitiskiri esitatakse Kliendi poolt Audiitorühingule pärast Audiitorühingu poolt vastava juhise saamist, Juhatuse esitiskirja allkirjastamise kuupäevaks on üldjuhul Vandeaudiitori aruande väljastamise kuupäev.
	6. Lepingut sõlmides ja/või Lepingulisi läbirääkimisi pidades teadvustab Klient Audiitorühingu õiguseid ja kohustusi, mis tulenevad rahapesu ja terrorismi rahastamise tõkestamise seadusest ning sellega kaasnevaid võimalikke tagajärgi Kliendile ja Kliendiga seotud isikutele.
3. **POOLTE ÕIGUSED JA KOHUSTUSED SEOSES TASU MAKSMISEGA**
	1. Klient tasub Audiitorühingule teenuse osutamise eest Tasu arvestades Lepingu eritingimuste punkti C alapunktides, üldtingimustes ning seaduse kohalduvates sätetes toodut.
	2. Klient tasub Audiitorühingule teenuse eest eritingimuste punktis C nimetatud Tasu. Samas punktis on välja toodud ka keskmise töötunni hind, mida arvesse võttes arvutatakse Tasu suurus poolte kokkuleppel juhindudes punktis 3.3. toodust sellisel juhul, kui teenuse osutamiseks kulub tegelikkuses töötunde rohkem, kui on nimetatud eritingimuste punktis B.
	3. Olukorras, kus selgub, et eritingimuste punktis B väljatoodud eeldatavast ajakulust ei ole ilmselgelt võimalik kinni pidada, on Audiitorühingul õigus algatada Kliendiga läbirääkimised Lepingu vastavaks muutmiseks (sh Tasu suurenemiseks ning vajadusel uue tähtaja määramiseks). Täiendava tasu suuruse määramisel lähtuvad Pooled eritingimuste punktis C toodud töötunni keskmisest hinnast, korrutades rohkem kulunud ja/või täiendavalt kuluvate töötundide summa töötunni keskmise hinnaga. Täiendava tasu kokkuleppimisel ei võeta arvesse eritingimuste punktis B väljatoodud eeldatavast ajakulust rohkem kulunud ja või täiendavalt kuluvaid töötunde juhul, kui Audiitorühing nägi või oleks pidanud juba Lepingu sõlmimisel ette nägema tegelikku suuremat ajakulu.

Pooltevahelises suhtes eeldatakse, et Audiitorühing ei näinud ega ei pidanud ette nägema eritingimuste punktis B väljatoodud eeldatavast ajakulust suuremat ajakulu juhul, kui:

1. Klient ei pea kinni Ajakavast või muudest Auditeerimise käigus Poolte vahel tehtud Auditi osutamisega seotud kokkulepetest;
2. selgub, et Kliendi raamatupidamine ei vasta finantsaruandluse standardile;
3. Kliendil puudub tõhus sisekontrollisüsteem;
4. Aastaaruanne või Kliendi raamatupidamine ei vasta seaduses sätestatud muudele nõuetele ja/või
5. Klient ei vii kõiki Audiitorühingu poolt väljapakutud parandusi Aastaaruandesse sisse Audiitorühingu poolt nõutud tähtajaks.
	1. Lepingus nimetatud mistahes maksed kuuluvad Kliendi poolt tasumisele Audiitorühingu poolt esitatud arvete alusel Audiitorühingu arveldusarvele nr. ………………………………eritingimuste punktis C nimetatud tähtaja jooksul. Arve mittesaamine ei vabasta Klienti tasumise kohustusest.
	2. Lepingus sätestatud rahaliste kohustuste tähtaegseks täitmiseks loetakse Audiitorühingu arveldusarve krediteerimist ettenähtud summa ulatuses hiljemalt tasumise tähtpäeval.
	3. Rahaliste kohustuste täitmisega viivitamise korral on Klient kohustatud tasuma viivist 0,2% tasumata summalt päevas. Lisaks viivisele on Audiitorühingul õigus nõuda Kliendi poolt Lepingu mittetäitmisega tekitatud kahju hüvitamist.
	4. Klient annab käesolevaga Audiitorühingule nõusoleku Kliendi võlgnevust Audiitorühingu ees puudutava informatsiooni edastamisega avalikkusele (s.h vastava informatsiooni edastamist maksehäireregistrile).
6. **LEPINGU KEHTIVUS, MUUTMINE JA ÜLESÜTLEMINE**
	1. Leping jõustub pärast selle allkirjastamist Poolte poolt ning on sõlmitud eritingimustes nimetatud teenuse osutamiseks. Pooled võivad käesoleva Lepingu kehtivust võrreldes algsega pikendada sõlmides Lepingule täiendavaid eritingimusi (nt järgneva perioodi auditeerimiseks või ülevaatuseks) või muid Lepingu muutmise kokkuleppeid. Lepingu kehtivuse pikendamisel täiendavate eritingimuste allkirjastamisega ei ole vaja üldtingimusi täiendavalt allkirjastada, välja arvatud juhul, kui üldtingimused muutuvad.
	2. Klient on kohustatud teatama Audiitorühingule viivitamatult Kliendi juht- ja järelevalveorganite liikmete hulgas toimunud muudatustest ning omanikeringi muudatustest rohkem kui 10% ulatuses (mis võib tingida vajaduse muuta Lepingut huvide konflikti vältimiseks).
	3. Lepingu võib üles öelda vaid mõjuval põhjusel. Mõjuva põhjusena käeoleva Lepingu raames ei käsitleta arvamuste lahknevust raamatupidamise või vandeaudiitori tegevusega seotud teemade käsitlemisel.
		1. Lepingu ülesütlemisest peavad Audiitorühing ja Klient registri infosüsteemi vahendusel teavitama viivitamata järelevalvenõukogu, edastades Lepingu ülesütlemise põhjuste kohta omapoolsed selgitused. Vahetult pärast järelevalvenõukogu omapoolset teavitamist esitab Audiitorühing Kliendile aruande tehtud töö kohta.
		2. Klient kohustub tasuma Audiitorühingule Audiitorühingu poolt esitatud arve alusel viivitamatult kõigi Lepingus kokku lepitud tööde eest, mis teostati Audiitorühingu poolt enne Lepingu ülesütlemist.
	4. Lepingut võib muuta ainult kirjalikus vormis.
7. **POOLTE VASTUTUSE ÜLDKÜSIMUSED**
	1. Oma Lepingust tulenevate kohustuste täitmisel on Pooled kohustatud käituma hea usu ja mõistlikkuse põhimõtetest lähtuvalt (sh abistama teineteist Lepingu täitmisel).
	2. Audiitorühing kannab varalist vastutust Kliendile või kolmandale isikule vandeaudiitori kutsetegevusega süüliselt tekitatud otsese varalise kahju eest. Vastutuse ülempiir on kümnekordne Lepingu Tasu, milles lepiti kokku kliendilepingu vastavates eritingimustes (või lepingu konkreetset teenust reguleerivas lisakokkuleppes), millega seoses kahju tekitati. Raskest hooletusest tuleneva või tahtliku rikkumise korral ülempiiri ei kohaldata.
	3. Juhul kui Audiitorühing osutab Kliendile sellist teenust, mille alusel kantav vastutus ei ole audiitoritele kohalduvate erisätetega reguleeritud, siis vastutab Audiitorühing Kliendi või kolmandate isikute ees raske hooletusega või tahtlikult tekitatud kahju eest ning tervise kahjustamise ja/või surma põhjustamise eest.
	4. Juhul kui Audiitorühingul tekib vastutus kolmanda isiku ees solidaarselt Kliendiga ning sellise vastutuse tekkimise osaliseks või täielikuks otseseks või kaudseks põhjustajaks on Klient, siis vabaneb Audiitorühing omavahelistes suhetes Kliendiga sellisest vastutusest ning vastutus jääb täielikult (või vastavalt osaliselt) Kliendile.
	5. Juhul, kui Kliendi poolt on esitatud Audiitorühingule Lepingu täitmisel mittetäielik dokumentatsioon või valeandmed, ei vastuta Audiitorühing sellest tulenevate valede järelduste või muu kahju tekkimise eest Kliendile või kolmandatele isikutele.
	6. Kliendi juhtkond kinnitab käesolevaga (sh Lepingus mujal toodut osaliselt korrates ja sellele täiendavalt) Audiitorühingule alljärgnevat:
8. Kliendil eksisteerib eritingimuste punktis A nimetatud perioodi jooksul ning käesoleva Lepingu kehtivuse jooksul finantsaruandluse standardi järgne raamatupidamine ja tõhus sisekontrolli süsteem;
9. kõik eritingimuste punktis A nimetatud perioodi jooksul aset leidnud ja/või leidvad sündmused on ja/või saavad korrektselt raamatupidamises kajastatud;
10. iga bilansipäeva seisuga ei kajasta kliendi raamatupidamine varasid, mida tegelikult ei eksisteeri, ning kajastab kõiki tegelikke kohustusi, hinnatuna eritingimuste punktis A nimetatud finantsaruandluse standardi kohaselt;
11. Audiitorühingule on tehtud ja tehakse teenuse osutamise käigus õigeaegselt teatavaks kogu oluline informatsioon, mis on vajalik kliendi finantsseisundi õigeks ja õiglaseks kajastamiseks ja raamatupidamises kajastamise kontrollimiseks.
	1. Klient kohustub maksma Audiitorühingule Lepingus sätestatud Tasu ka juhul, kui teenuse osutamine osutub võimatuks Lepingus sätestatud tähtaja jooksul (sh kui Leping öeldakse enne teenuse osutamise alustamist või selle jooksul üles) Kliendist tuleneval asjaolul. Tasu kuulub maksmisele vastavalt Audiitorühingu poolt tegelikult osutatud teenuse mahule.
12. **POOLTEVAHELINE KOMMUNIKATSIOON**
	1. Pooltevaheline kommunikatsioon toimub Lepingu eritingimuste punktis E toodud kontaktandmeid kasutades.
	2. Klient nõustub informatsiooni vahetamisega Kliendi ja Audiitorühingu vahel elektrooniliselt interneti kaudu ning kinnitab, et on teadlik riskidest, mis kaasnevad interneti teel elektroonilise posti edastamisega: informatsioon ja/või sõnumid võivad kaduda, konfidentsiaalset informatsiooni võidakse tahtlikult või mittetahtlikult muuta, varastada, jälgida ja/või kolmandatele isikutele avaldada. Audiitorühing ei vastuta võimalike kahjude eest, mis võivad tekkida seoses ülaltoodud riskidega.
13. **INFORMATSIOONI KONFIDENTSIAALSUS JA ISIKUANDMETE TÖÖTLEMINE**
	1. Pooled kohustuvad mitte avalikustama kolmandatele isikutele informatsiooni Lepingu tingimuste kohta ning kohustuvad võtma tarvitusele kõik nendest sõltuvad meetmed vältimaks eelnimetatud informatsiooni sattumist kolmandate isikute kätte, välja arvatud juhul, kui informatsiooni avaldamine on Poolele kohustuslik kohalduvatest õigusaktidest tulenevalt ja/või vastava informatsiooni avalikustamine on iseenesestmõistetav arvestades Lepingust tulenevaid Poole kohustusi (nt asjaolu, et Audiitorühing on Kliendi audiitor).
	2. Muuhulgas, kuid mitte ainult, ei loeta konfidentsiaalsuskohustuse rikkumiseks: seda, kui Audiitorühing edastab Klienti või Kliendiga seotud isikuid puudutavaid andmeid rahapesu andmebüroole lähtudes rahapesu ja terrorismi rahastamise tõkestamise seaduse nõuetest; seda, kui Klient avalikustab registris Audiitorühingu enda audiitorina ja seda, kui Audiitorühing edastab Kliendi võlgnevust Audiitorühingu ees puudutavaid andmeid kohtule, maksehäireregistrile või sissenõudmisega tegelevale ettevõtjale või avalikkusele.
	3. Juhul, kui Audiitorühing teenuse osutamise raames töötleb Kliendi poolt edastatud isikuandmeid kohustub Audiitorühing neid töötlema kooskõlas kehtiva isikuandmete kaitse regulatsiooniga. Audiitorühing töötleb isikuandmeid lepingu täitmise ja juriidilise kohustuse täitmise eesmärgil vastavalt isikuandmete kaitse üldmääruse (*Euroopa Parlamendi ja Nõukogu määrus (EL) 2016/679, füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/467EÜ kehtetuks tunnistamise kohta* ) artikli 6 punkti 1 alapunktidele b) ja c).
	4. Audiitorühing rakendab Kliendi poolt edastatud isikuandmete töötlemisele vastavalt isikuandmete kaitse üldmääruse artiklile 32 asjakohaseid korralduslikke ja tehnilisi meetmeid, mis tagavad isikuandmete turvalise töötlemise.
	5. Audiitorühing kinnitab, et on sõlminud kõigi töötajatega konfidentsiaalse teabe hoidmise lepingud, millest tulenevalt Audiitorühingu töötajad kohustuvad tagama nende valdusesse antud Kliendi informatsiooni konfidentsiaalsuse ja isikuandmete töötlemise kooskõlas isikuandmete kaitse regulatsiooniga.
	6. Audiitorühing kohustub teavitama ja koolitama töötajaid isikuandmete töötlemist reguleerivatest õigusaktidest, tagamaks töötajate informeerituse nende õigustest, kohustustes ja vastutusest, sh isikuandmete töötlemise põhimõtted ja eesmärgid.
	7. Audiitorühing säilitab isikuandmeid vastavalt rahapesu ja terrorismi rahastamise tõkestamise seadusele 5 aastat pärast ärisuhte lõppemist.
14. **LEPINGULISTE VAIDLUSTE LAHENDAMINE**
	1. Kõik käesolevast Lepingust tulenevad vaidlused lahendatakse Poolte vahel läbirääkimiste teel. Kokkuleppe mittesaavutamisel lahendatakse vaidlused Eesti kohtus lähtudes Eesti Vabariigi seadustest.

Käesolev dokument on Audiitorteenuse osutamise lepingu üldtingimused, mis moodustab koos eritingimustega ja Lepingu lisadega ühtse ja lahutamatu terviku.

**Lepingut Kliendi nimel allkirjastav isik kinnitab, et omab selleks esindusõigust ning puuduvad seadusest või tehingust tulenevad takistused Lepingu allkirjastamiseks. Lepingut Kliendi nimel allkirjastav isik kinnitab, et on teadlik esindusõiguseta isikule tehingu tegemisel laienevast vastutusest.**

|  |  |  |
| --- | --- | --- |
| **Audiitorühingu eest ja nimel:**  |  | **Kliendi eest ja nimel:** |
|  |  |  |
| /digitaalallkirjastatult/  |  | /digitaalallkirjastatult/  |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  | **Kohila Vallavalitsus** |
|  |  | **Vallavanem** |
|  |  | **Allar Haljasorg** |

# **LISA 1**

# AUDIITORTEENUSE OSUTAMISE LEPINGU JUURDE

**INFO TEGELIKU KASUSAAJA KOHTA**

Käesolev dokument on sõlmitud …………………………….(Audiitorühing) ja Kohila Vallavalitsus, registrikood 75018851 (Klient) vahel Tallinnas, …………….. aastal audiitorteenuse osutamise lepingu lisana nr 1.

Tegelik kasusaaja on vastavalt rahapesu ja terrorismi rahastamise tõkestamise seadusele alati füüsiline isik, kelle varalist seisundit/olukorda tehtav tehing reaalselt mõjutab, st tegelik kasusaaja on ka isik, kes „seisab variisiku selja taga“ ja, kes oma mõju ära kasutades teostab lõplikku kontrolli tehingu soorituste üle ja, kelle huvides või kasuks või arvel tegelikult tehing või toiming tehakse. Tegeliku kasusaaja mõiste hõlmab ka äriühingu füüsilisest isikust aktsionäre või osanikke, kellele kuuluvad või, kes teostavad kontrolli rohkem kui 25% aktsiate või osade või hääleõiguste üle otsese või kaudse omamise kaudu, kaasa arvatud esitajaaktsiate või -osade kujul, samuti äriühingu füüsilisest isikust aktsionär või osanik, kes teostab muul viisil kontrolli äriühingu juhtimise üle.

Klient kinnitab, et tegelik kasusaaja on Allar Haljasorg.

Klient kohustub Audiitorühingule koheselt esitama uuendatud andmed juhul, kui tegelikud andmed võrreldes siin tooduga muutuvad, või juhul, kui Kliendi esindaja saab täiendavat uut teavet.

Käesolev Lisa on allkirjastatud Kliendi esindaja poolt, kes kinnitab, et käesolevat dokumenti allkirjastades on ta teinud kõik endast oleneva selleks, et selgitada välja ja veenduda, et siin toodud andmed on täielikult õiged (sh teinud vastavad järelepärimised kõikidele Kliendi juhtorgani liikmetele ning osanikele/aktsionäridele ning kõikidele teistele isikutele, kes siin toodud andmete osas teavet omada võivad).

**Kliendi eest ja nimel:**

/digitaalallkirjastatud/

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kohila Vallavalitsus**

**Vallavanem**

**Allar Haljasorg**

# **LISA 2**

# AUDIITORTEENUSE OSUTAMISE LEPINGU JUURDE

**AJAKAVA**

Käesolev dokument on sõlmitud ………………………………………..(Audiitorühing) ja Kohila Vallavalitsus, registrikood 75018851 (Klient) vahel Tallinnas,………... aastal audiitorteenuse osutamise lepingu lisana nr 2.

Pooled on käesolevas audiitorteenuse osutamise lepingu lisas kokku leppinud alljärgnevas ajakavas:

|  |  |
| --- | --- |
| **Tegevus** | **Aeg** |
| Vallavanemaga kohtumine | Kokkuleppel |
| Valmisolek aastaaruande auditeerimiseks ja materjalide esitamine |  |
| Lõppaudit |  |
| Audiitorühingu poolt täpsustatud sõnastuses ning ettenähtud tähtajaks Kliendi juhatuse esitiskirja esitamine Audiitorühingule |  |
| Vandeaudiitori aruande esitamine Kliendile |  |

Käesolev lepingu lisa on koostatud ühes (1) eksemplaris, mis allkirjastatakse Poolte poolt digitaalselt.

|  |  |  |
| --- | --- | --- |
| **Audiitorühingu eest ja nimel:**  |  | **Kliendi eest ja nimel:** |
|  |  |  |
| /digitaalallkirjastatult/  |  | /digitaalallkirjastatult/  |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  | **Kohila Vallavalitsus** |
|  |  | **Vallavanem** |
|  |  | **Allar Haljasorg** |

**LISA 3**

AUDIITORTEENUSE OSUTAMISE LEPINGU JUURDE

**Kliendi B- kaardi väljavõte**

Asetatkse lepingu sõlmimisel

**LISA 4**

AUDIITORTEENUSE OSUTAMISE LEPINGU JUURDE

NÄIDIS

Juhtkonna esitiskiri

|  |
| --- |
| Käesolev esitiskiri on antud seoses **Kohila Vallavalitsus**(edaspidi „Majandusüksus“) 31.12.2025 lõppenud aasta raamatupidamise konsolideeritud aastaaruande teiepoolse auditeerimisega, eesmärgiga avaldada arvamust selle kohta, kas raamatupidamise aastaaruanne annab õige ja õiglase ülevaate kõikides olulistes osades kooskõlas Eesti finantsaruandluse standardi nõuetega. |
| Kinnitame oma parimate teadmiste ja veendumuste kohaselt, olles teinud selliseid järelepärimisi, nagu me pidasime vajalikuks asjakohase informatsiooni kogumiseks, et: |
| **Raamatupidamise aastaaruande osas** |
| 1. Oleme täitnud audiitorteenuse osutamise lepingus (sõlmitud xx.xx.20XX) sätestatud kohustused seoses raamatupidamise aastaaruande koostamisega kooskõlas Eesti finantsaruandluse standardi nõuetega ning raamatupidamise aastaaruanne annab õige ja õiglase ülevaate kooskõlas eelmainitud standardiga.
2. Tunnistame oma vastustust sisekontrolli kavandamise, teostuse ja alalhoiu eest pettuse ärahoidmiseks ja avastamiseks.
 |
| 1. Arvestushinnangute, kaasa arvatud õiglases väärtuses mõõdetud arvestushinnangute, tegemisel meie poolt kasutatud märkimisväärsed eeldused on põhjendatud.
 |
| 1. Suhteid ja tehinguid seotud osapooltega on asjakohaselt arvestatud ja avalikustatud kooskõlas Eesti finantsaruandluse standardi nõuetega.
 |
| 1. Kõikide sündmuste osas, mis järgnevad bilansikuupäevale ja mille puhul finantsaruandluse standarditega nõutakse korrigeerimist või avalikustamist, on tehtud korrigeerimine või info avalikustatud.
2. Ei ole selgunud olulisi asjaolusid, mis nõuaksid raamatupidamise aastaaruandes võrdlusandmete korrigeerimist.
 |
| 1. Raamatupidamise aastaaruandes ei esine väärkajastamisi, mis üksikult või koos on olulised./Auditi käigus teie poolt tuvastatud ning raamatupidamise aastaaruandes parandamata väärkajastamiste mõju, nii üksikult kui ka koos, on raamatupidamise aastaaruande kui terviku suhtes ebaoluline. Nende väärkajastamiste nimekiri on lisatud esitiskirjale./ Me ei nõustu, et väärkajastamiste nimekirjas toodud punktid on väärkajastamised, kuna (esitada põhjendus)
2. [Oleme teadlikud teie audiitori aruande modifikatsioonidest, mis on esitatud käesoleva esitiskirja lisas.]

 *[Vajadusel võib lisada muid punkte, mida audiitor peab vajalikuks]* |
| **Antud informatsiooni osas** |
| 1. Oleme andnud teile:
	1. Ligipääsu kogu meile teadaolevale informatsioonile, mis on asjakohane raamatupidamise aastaaruande koostamise ja esitamise suhtes, nagu andmed ja dokumentatsioon ning muud materjalid;
	2. Täiendava informatsiooni, mida te olete meilt auditi eesmärgil palunud;
	3. Piiramatu juurdepääsu neile isikutele Majandusüksuses, kellelt te pidasite vajalikuks auditi tõendusmaterjali hankida.
 |
| 1. Kõik tehingud on arvestusregistrites ja raamatupidamise aastaaruandes kajastatud.
 |
| 1. Oleme hinnanud pettusest tuleneva raamatupidamise aastaaruandes sisalduva olulise väärkajastamise riski ja avalikustanud teile oma hindamise tulemused.
 |
| 1. Oleme avalikustanud teile kogu informatsiooni, mis puudutab meile teada olevat pettust või kahtlustatavat pettust, mis mõjutab Majandusüksust ja on seotud:
	1. Juhtkonnaga;
	2. Töötajatega, kellel on märkimisväärsed rollid sisekontrollis; või
	3. Teiste isikutega, kui pettusel võiks olla oluline mõju raamatupidamise aastaaruandele.
 |
| 1. Oleme avalikustanud teile kogu informatsiooni seoses väidetega (juhul, kui selliseid väiteid on esinenud) pettuse või kahtlustatava pettuse kohta, mis mõjutab Majandusüksuse raamatupidamise aastaaruannet ja millest on teada andnud töötajad, endised töötajad, analüütikud, järelvalveorganid või teised.
 |
| 1. Oleme avalikustanud teile kõik teadaolevad juhtumid seaduste ja regulatsioonidega mittevastavuse või kahtlustatava mittevastavuse kohta, mille mõju tuleb arvesse võtta raamatupidamise aastaaruande koostamisel.
2. Oleme avalikustanud teile informatsiooni kõikide teadaolevate või võimalike kohtumenetluste ja hagide kohta, mille mõjusid tuleks raamatupidamise aastaaruande koostamisel arvestada ning nende mõjud on arvesse võetud ja informatsioon nende kohta avalikustatud kooskõlas Eesti finantsaruandluse standardi nõuetega.
3. Oleme teadlikud ja rakendame rahapesu ja terrorismi tõkestamise seaduse nõudeid, sh rahapesu andmebüroo teavitamise kohustus.
 |
| 1. Oleme avalikustanud teile kõik Majandusüksusega seotud osapooled ning seosed ja tehingud seotud osapooltega. Meie hinnangul on meie ja meiega seotud isikute vahel teostatud tehingud turuväärtuses ning me oleme vajadusel suutelised seda maksuhaldurile seaduses sätestatud korras tõendama.
2. Oleme avalikustanud teile kõik olulised mitterahalised või tasuta tehingud, mida Majandusüksus on vaatlusalusel aruandeperioodil teinud.
 |
| ***Muud asjaolud*** |
| 1. Majandusüksus ei ole saanud kirjalikke ega suulisi süüdistusi ega teateid, mille kohaselt Majandusüksuse sisekontrolli­süsteemis on puudusi, mis võivad avaldada olulist mõju Majandusüksuse raamatupidamise aastaaruandele, välja arvatud need, millest oleme teid kirjalikult informeerinud.
 |
| 1. Oleme analüüsinud Majandusüksuse tulevikku puudutavat finantsinformatsiooni. Majandusüksus on jätkuvalt tegutsev ja ei ole kavatsusi või vajadust Majandusüksust likvideerida, olulisel määral vähendada selle tegevuse ulatust või sooritada olulisi tehinguid ebasoodsatel tingimustel. Majandusüksuse puhul kehtib tegevuse jätkuvuse printsiip, mida on arvestatud raamatupidamise aastaaruande koostamisel.
 |

**Punktide 19-20 sisaldumine esitiskirjas sõltub audiitori ametialasest otsustusest peegeldades konkreetse töövõtuga kaasnevaid asjaolusid ja vajadusi.**

**Vajadusel võib lisada muid punkte, mida audiitor peab vajalikuks.**

**LISA 5**

AUDIITORTEENUSE OSUTAMISE LEPINGU JUURDE

**Vandeaudiitori aruande näidis**

# SÕLTUMATU VANDEAUDIITORI ARUANNE

**Vallavolikogule**

**Arvamus**

Oleme auditeerinud Kohila Vallavalitsuse ja tema valitseva mõju all olevate üksuste (edaspidi „grupp“) konsolideeritud raamatupidamise aastaaruannet, mis sisaldab bilanssi seisuga 31.12.2025 ning kasumiaruannet, omakapitali muutuste aruannet ja rahavoogude aruannet eeltoodud kuupäeval lõppenud aasta kohta ja raamatupidamise aastaaruande lisasid, sealhulgas märkimisväärsete arvestuspõhimõtete kokkuvõtet.

Meie arvates kajastab kaasnev raamatupidamise aastaaruanne kõigis olulistes osades õiglaselt ettevõtte finantsseisundit seisuga 31.12.2025 ning sellel kuupäeval lõppenud aasta finantstulemust ja rahavoogusid kooskõlas Eesti finantsaruandluse standardiga.

**Arvamuse alus**

Viisime auditi läbi kooskõlas rahvusvaheliste auditeerimise standarditega (Eesti) (ISA (EE)). Meie kohustusi vastavalt nendele standarditele kirjeldatakse täiendavalt meie aruande osas „Vandeaudiitori kohustused seoses konsolideeritud raamatupidamise aastaaruande auditiga”. Me oleme ettevõttest sõltumatud kooskõlas Kutseliste arvestusekspertide eetikakoodeksiga (Eesti) (eetikakoodeks), ja oleme täitnud oma muud eetikaalased kohustused vastavalt eetikakoodeksi nõuetele. Me usume, et auditi tõendusmaterjal, mille oleme hankinud, on piisav ja asjakohane aluse andmiseks meie arvamusele.

**Muu informatsioon**

Juhtkond vastutab muu informatsiooni eest. Muu informatsioon hõlmab tegevusaruannet, kuid ei hõlma konsolideeritud raamatupidamise aastaaruannet ega meie asjaomast vandeaudiitori aruannet.

Meie arvamus konsolideeritud raamatupidamise aastaaruande kohta ei hõlma tegevusaruannet ja me ei tee selle kohta mingis vormis kindlustandvat järeldust.

Seoses meie konsolideeritud raamatupidamise aastaaruande auditiga on meie kohustus lugeda tegevusaruannet ja kaaluda seda tehes, kas tegevusaruandes sisalduv informatsioon oluliselt lahkneb konsolideeritud raamatupidamise aastaaruandest või meie poolt auditi käigus saadud teadmistest või tundub muul viisil olevat oluliselt väärkajastatud. Kui me teeme tehtud töö põhjal järelduse, et tegevusaruanne on oluliselt väärkajastatud, oleme kohustatud sellest faktist aru andma. Meil ei ole sellega seoses millegi kohta aru anda.

### **Juhtkonna ja nende, kelle ülesandeks on valitsemine, kohustused seoses konsolideeritud raamatupidamise aastaaruandega**

Juhtkond vastutab konsolideeritud raamatupidamise aastaaruande koostamise ja õiglase esitamise eest kooskõlas Eesti finantsaruandluse standardiga ja sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta konsolideeritud raamatupidamise aastaaruande koostamist.

Konsolideeritud raamatupidamise aastaaruande koostamisel on juhtkond kohustatud hindama ettevõtte suutlikkust jätkata jätkuvalt tegutsevana, esitama infot, kui see on rakendatav, tegevuse jätkuvusega seotud asjaolude kohta ja kasutama tegevuse jätkuvuse arvestuse alusprintsiipi, välja arvatud juhul, kui juhtkond kavatseb kas ettevõtte likvideerida või tegevuse lõpetada või tal puudub sellele realistlik alternatiiv.

Need, kelle ülesandeks on valitsemine, vastutavad ettevõtte raamatupidamise aruandlusprotsessi üle järelevalve teostamise eest.

**Vandeaudiitori kohustused seoses konsolideeritud raamatupidamise aastaaruande auditiga**

Meie eesmärk on saada põhjendatud kindlus selle kohta, kas konsolideeritud raamatupidamise aastaaruanne tervikuna on kas pettusest või veast tulenevate oluliste väärkajastamisteta, ja anda välja vandeaudiitori aruanne, mis sisaldab meie arvamust. Põhjendatud kindlus on kõrgetasemeline kindlus, kuid see ei taga, et olulise väärkajastamise eksisteerimisel see kooskõlas ISA (EE)-dega läbiviidud auditi käigus alati avastatakse. Väärkajastamised võivad tuleneda pettusest või veast ja neid peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad konsolideeritud raamatupidamise aastaaruande alusel teevad.

Me kasutame auditi osana vastavalt ISA (EE)-dega kutsealast otsustust ja säilitame kutsealase skeptitsismi kogu auditi käigus. Me teeme ka järgmist:

* teeme kindlaks ja hindame konsolideeritud raamatupidamise aastaaruande kas pettusest või veast tuleneva olulise väärkajastamise riskid, kavandame ja teostame auditiprotseduurid vastuseks nendele riskidele ning hangime piisava ja asjakohase auditi tõendusmaterjali aluse andmiseks meie arvamusele. Pettusest tuleneva olulise väärkajastamise mitteavastamise risk on suurem kui veast tuleneva väärkajastamise puhul, sest pettus võib tähendada salakokkulepet, võltsimist, tahtlikku tegevusetust, vääresitiste tegemist või sisekontrolli eiramist;
* omandame arusaamise auditi puhul asjassepuutuvast sisekontrollist, et kavandada nendes tingimustes asjakohaseid auditiprotseduure, kuid mitte arvamuse avaldamiseks ettevõtte sisekontrolli tulemuslikkuse kohta;
* hindame kasutatud arvestuspõhimõtete asjakohasust ning juhtkonna arvestushinnangute ja nendega seoses avalikustatud info põhjendatust;
* teeme järelduse juhtkonna poolt tegevuse jätkuvuse arvestuse alusprintsiibi kasutamise asjakohasuse kohta ja saadud auditi tõendusmaterjali põhjal selle kohta, kas esineb olulist ebakindlust sündmuste või tingimuste suhtes, mis võivad tekitada märkimisväärset kahtlust ettevõtte suutlikkuses jätkata jätkuvalt tegutsevana. Kui me teeme järelduse, et eksisteerib oluline ebakindlus, oleme kohustatud juhtima vandeaudiitori aruandes tähelepanu konsolideeritud raamatupidamise aastaaruandes selle kohta avalikustatud infole või kui avalikustatud info on ebapiisav, siis modifitseerima oma arvamust. Meie järeldused põhinevad vandeaudiitori aruande kuupäevani saadud auditi tõendusmaterjalil. Tulevased sündmused või tingimused võivad siiski kahjustada ettevõtte suutlikkust jätkata jätkuvalt tegutsevana;
* hindame konsolideeritud raamatupidamise aastaaruande üldist esitusviisi, struktuuri ja sisu, sealhulgas avalikustatud informatsiooni, ning seda, kas konsolideeritud raamatupidamise aastaaruanne esitab aluseks olevaid tehinguid ja sündmusi viisil, millega saavutatakse õiglane esitusviis.
* hangime grupi majandusüksuste või äritegevuste finantsteabe kohta piisava asjakohase tõendusmaterjali, et avaldada arvamus grupi konsolideeritud finantsaruannete kohta. Me vastutame grupiauditi juhtimise, järelevalve ja läbiviimise eest. Me oleme ainuvastutavad oma auditiarvamuse eest.

Me vahetame nendega, kelle ülesandeks on valitsemine, infot muu hulgas auditi planeeritud ulatuse ja ajastuse ning märkimisväärsete auditi tähelepanekute kohta, sealhulgas mis tahes sisekontrolli märkimisväärsete puuduste kohta, mille oleme tuvastanud auditi käigus.

/digitaalselt allkirjastatud/

Vandeaudiitori nimi

Vandeaudiitor nr

**LISA 6**

AUDIITORTEENUSE OSUTAMISE LEPINGU JUURDE

**ANDMETÖÖTLUSE KOKKULEPE**

Käesolev dokument on sõlmitud …………………………………………..(Audiitorühing) ja Kohila Vallavalitsus, registrikood 75018851 (Klient) vahel Tallinnas,………aastal audiitorteenuse osutamise lepingu lisana nr 6.

**MÕISTED**

„subjekti andmepäring“ (edaspidi nimetatud „**päring**“) – taotlus, millega nõutakse enda kohta käivaid isikuandmeid, nende parandamist ja kustutamist.

„isikuandmete töötlemine“ – isikuandmete või nende kogumitega tehtav automatiseeritud või automatiseerimata toiming või toimingute kogum, nagu kogumine, dokumenteerimine, korrastamine, struktureerimine, säilitamine, kohandamine ja muutmine, päringute tegemine, lugemine, kasutamine, edastamise, levitamise või muul moel kättesaadavaks tegemise teel avalikustamine, ühitamine või ühendamine, piiramine, kustutamine või hävitamine;

„vastutav töötleja“ – füüsiline või juriidiline isik, avaliku sektori asutus, amet või muu organ, kes üksi või koos teistega määrab kindlaks isikuandmete töötlemise eesmärgid ja vahendid; kui sellise töötlemise eesmärgid ja vahendid on kindlaks määratud liidu või liikmesriigi õigusega, võib vastutava töötleja või tema määramise konkreetsed kriteeriumid sätestada liidu või liikmesriigi õiguses;

„volitatud töötleja“ – füüsiline või juriidiline isik, avaliku sektori asutus, amet või muu organ, kes töötleb isikuandmeid vastutava töötleja nimel;

„isikuandmetega seotud rikkumine“ – turvanõuete rikkumine, mis põhjustab edastatavate, salvestatud või muul viisil töödeldavate isikuandmete juhusliku või ebaseadusliku hävitamise, kaotsimineku, muutmise või loata avalikustamise või neile juurdepääsu.

1. Klient ja Audiitorühing on mõlemad iseseisvad vastutavad töötlejad. Ette ei ole nähtud teise Poole nimel kliendiandmete töötlemine (ning volitatud töötlejana tegutsemine).
2. Pooled kohustuvad:
	1. käesolevast kokkuleppest tulenevate kohustuste täitmisel tegutsema kooskõlas isikuandmete kaitse üldmäärusega EL 2016/679 (edaspidi nimetatud „**IKÜM**“) ning muu andmekaitse seadusandlusega vastama igale andmekaitseteatele või päringule; ja
	2. säilitama IKÜM-i kohaselt kõik käesoleva kokkuleppe kohustuste täitmisel nõutud registreerimised ning teated.
3. Audiitorühing kohustub:
	1. koguma kliendiandmeid ausalt ja seaduslikult kooskõlas andmekaitse põhimõtetega, mis sisalduvad IKÜM-is, teiste regulatsioonides, ettevõtte sisekordades ning auditeerimist reguleerivate standarditega;
	2. kasutama kõiki mõistlikke vahendeid Kliendi abistamiseks, täitmaks Kliendile IKÜM-iga kehtestatud kohustusi, sealhulgas Kliendile saabunud andmekaitseteadet või päringut;
	3. teavitama Klienti nõuetekohaselt andmekaitseteate või päringu saamisest, mis seondub kliendiandmetega ja on Kliendile edastatud;
	4. saama Kliendilt isikuandmete avalikustamiseks vajalik(ud) nõusolek(ud);
	5. kinnitama, et Kliendi poolt selliste kliendiandmete kasutamine käesolevast kokkuleppest tulenevate kohustuste täitmiseks on IKÜM-iga kooskõlas;
	6. säilitama ja kustutama andmeid vastavalt andmete töötlemise õiguslikust alusest tulenevatele tähtaegadele, mis on reguleeritud ettevõtte andmeregistris, andmekaitse korras ning privaatsusteates.
4. Pooled vastutavad oma tegevusega ja/või tegevusetusega tekitatud kahju eest, mis on seotud isikuandmete rikkumisega.

Käesolev lepingu lisa on koostatud ühes (1) eksemplaris, mis allkirjastatakse Poolte poolt digitaalselt.

|  |  |  |
| --- | --- | --- |
| **Audiitorühingu eest ja nimel:**  |  | **Kliendi eest ja nimel:** |
|  |  |  |
| /digitaalallkirjastatult/  |  | /digitaalallkirjastatult/  |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  | **Kohila Vallavalitsus** |
|  |  | **Vallavanem** |

 **Allar Haljasorg**